Poročila, 19.7.2021


Naslov: Minister Poklukar s predstavniki zdravstvenih domov
Napoved za voditelja:

Minister za zdravje Janez Poklukar je danes obiskal Zdravstveni dom Metlika, kjer se je srečal s predstavniki zdravstvenih domov z Dolenjske, Bele Krajine, Posavja in Kočevske. Tema pogovora je bila seveda cepljenje proti covidu-19 in obvladovanju epidemije na terenu. Zavzel se je, da ne bi ponovno zapirali šol in gospodarstva in da bi ljudi pozvali k cepljenju, saj bi le tako omogočili zdravstvenem delavcem, ki so po njegovem že zelo izčrpani, da bodo lahko izvajali vse programe, ki so med epidemijo zastali. 
MINISTER POKLUKAR S PREDSTAVNIKI ZDRAVSTVENIH DOMOV JV SLOVENIJE

POTREBNO BO SPODBUDITI CEPLJENJE IN OMOGOČITI IZVAJANJE OSTALIH PROGRAMOV

Iz Metlike Novinar GORAN ROVAN

Snemalec in montažer JOŽE HARTMAN
Po mnenju ministra za zdravje v jugovzhodni Sloveniji obstajajo občine, kjer se lahko pohvalijo z veliko precepljenostjo, pa tudi s precej slabšo.
JANEZ POKLUKAR
MINISTER ZA ZDRAVJE

»Imamo tudi druge nekoliko bom reku kraje oziroma lokalne skupnosti, kjer je starostna struktura morda drugačna kot v Osilnici ali kjerkoli drugje. Tako, da si seveda prizadevamo, da ostane jugovzhodna Slovenija v slovenskem povprečju, vsi skupaj pa, da slovensko povprečje dvignemo na 70 do 75%.«
V sevniškem zdravstvenem domu so cepili že veliko ljudi, tudi iz drugih občin.
VLADIMIRA TOMŠIČ
DIREKTORICA ZDRAVSTVENEGA DOMA SEVNICA

»Mi smo začeli z cepljenjem zelo zgodaj, torej 26. decembra. Nad 80 let imamo 85% pocepljeno v občini, sicer pa smo tam blizu 60. Smo 13 tisoč 900 cepljenj izvedli.«

V Metliki opažajo, da je bil odziv na cepljenje na začetku slabši, zdaj pa se že nekoliko dviguje.

DUŠKA VUKŠINIČ
DIREKTORICA ZDRAVSTVENEGA DOMA METLIKA

»Si želimo nekako prit v normalne tirnice, kar se tiče zdravljenja ljudi, dostopa do zdravstvenega doma. Zato pozivam v bistvu vse naše občane, da se udeležijo cepljenja, da si preberejo in sledijo strokovnim usmeritvam, ki jih podaja strokovna javnost.«
Zato bodo v zdravstvenih domovih skušali delo organizirati tako, da bodo vsak delovni dan ljudem omogočili, da se cepijo. 
